CELEX: 62013TA0527
Language: mt
Date: 2015-06-24 00:00:00
Title: Kawża T-527/13: Sentenza tal-Qorti Ġenerali tal-24 ta’ Ġunju 2015 – L-Italja vs Il-Kummissjoni (“Għajnuna mill-Istat — Dazju fuq il-ħalib — Għajnuna mogħtija mill-Italja lill-produtturi tal-ħalib — Skema ta’ għajnuna marbuta mar-rimbors tad-dazju fuq il-ħalib — Deċiżjoni kundizzjonata — Nuqqas ta’ osservanza ta’ kundizzjoni li tippermetti r-rikonoxximent tal-kompatibbiltà tal-għajnuna mas-suq intern — Għajnuna de minimis — Għajnuna eżistenti — Għajnuna ġdida — Modifika ta’ għajnuna eżistenti — Proċedura ta’ verifika tal-għajnuna mill-Istat — Obbligu ta’ motivazzjoni — Oneru tal-prova”)

10.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/19
            
         Sentenza tal-Qorti Ġenerali tal-24 ta’ Ġunju 2015 – L-Italja vs Il-Kummissjoni
   (Kawża T-527/13) (1)
   
   ((“Għajnuna mill-Istat - Dazju fuq il-ħalib - Għajnuna mogħtija mill-Italja lill-produtturi tal-ħalib - Skema ta’ għajnuna marbuta mar-rimbors tad-dazju fuq il-ħalib - Deċiżjoni kundizzjonata - Nuqqas ta’ osservanza ta’ kundizzjoni li tippermetti r-rikonoxximent tal-kompatibbiltà tal-għajnuna mas-suq intern - Għajnuna de minimis - Għajnuna eżistenti - Għajnuna ġdida - Modifika ta’ għajnuna eżistenti - Proċedura ta’ verifika tal-għajnuna mill-Istat - Obbligu ta’ motivazzjoni - Oneru tal-prova”))
   (2015/C 262/25)
   Lingwa tal-kawża: it-Taljan
   
      Partijiet
   
   
      Rikorrenti: Ir-Repubblika Taljana (rappreżentanti: G. Palmieri, aġent, assistit minn S. Fiorentino u P. Grasso, avukati)
   
      Konvenuta: Il-Kummissjoni Ewropea (rappreżentanti: D. Grespan, D. Nardi u P. Němečková, aġenti)
   
      Suġġett
   
   Talba għall-annullament tad-Deċiżjoni tal-Kummissjoni 2013/665/UE, tas-17 ta’ Lulju 2013, rigward l-iskema ta’ għajnuna mill-Istat SA.33726 (11/C) [ex SA.33726 (11/NN)] implementata mill-Italja (proroga tal-ħlas tad-dazju fuq il-ħalib) (ĠU L 309, p. 40).
   
      Dispożittiv
   
   
               1)
            
            
               L-Artikolu 1(2) tad-Deċiżjoni tal-Kummissjoni 2013/665/UE, tas-17 ta’ Lulju 2013, dwar l-iskema tal-għajnuna mill-Istat SA.33726 (11/C) [ex SA.33726 (11/NN)] implementata mill-Italja (proroga tal-ħlas tat-taxxa fuq il-ħalib), huwa annullat.
            
         
               2)
            
            
               L-Artikoli 2 sa 4 ta’ din id-deċiżjoni huma annullati sa fejn huma jirrigwardaw, minn naħa, l-iskema ta’ għajnuna msemmija fl-Artikolu 1(2) tagħha, u min-naħa l-oħra, l-għajnuna individwali mogħtija b’applikazzjoni ta’ din l-iskema ta’ għajnuna.
            
         
               3)
            
            
               Il-kumplament tar-rikors huwa miċħud.
            
         
               4)
            
            
               Ir-Repubblika Taljana u l-Kummissjoni Ewropea għandhom ibatu l-ispejjeż tagħhom.
            
         
      (1)  ĠU C 344, 23.11.2013.